CELEX: 32020D0906
Language: bg
Date: 2020-06-29 00:00:00
Title: Решение (ОВППС) 2020/906 на Съвета от 29 юни 2020 година за изменение на Решение (ОВППС) 2019/615 относно подкрепата на Съюза за дейностите, предшестващи Конференцията за преглед на страните по Договора за неразпространение на ядреното оръжие (ДНЯО) през 2020 г.

30.6.2020   
               
               
                  BG
               
               
                  Официален вестник на Европейския съюз
               
               
                  L 207/36
               
            
         РЕШЕНИЕ (ОВППС) 2020/906 НА СЪВЕТА
         от 29 юни 2020 година
         за изменение на Решение (ОВППС) 2019/615 относно подкрепата на Съюза за дейностите, предшестващи Конференцията за преглед на страните по Договора за неразпространение на ядреното оръжие (ДНЯО) през 2020 г.
         СЪВЕТЪТ НА ЕВРОПЕЙСКИЯ СЪЮЗ,
         като взе предвид Договора за Европейския съюз, и по-специално член 28, параграф 1 и член 31, параграф 1 от него,
         като взе предвид предложението на върховния представител на Съюза по въпросите на външните работи и политиката на сигурност,
         като има предвид, че:
         
                     (1)
                  
                  
                     На 15 април 2019 г. Съветът прие Решение (ОВППС) 2019/615 (1), в което предвижда 18-месечен срок на изпълнение, считано от датата на сключване на споразумението за финансиране, посочено в същото решение, за дейностите, посочени в член 1 от него.
                  
               
                     (2)
                  
                  
                     Службата на Организацията на обединените нации по въпросите на разоръжаването поиска удължаване на срока на изпълнение на Решение (ОВППС) 2019/615 до 16 април 2021 г. Поисканото удължаване е поради пандемията от COVID-19 и временното преустановяване на дейностите, посочени в Решение (ОВППС) 2019/615.
                  
               
                     (3)
                  
                  
                     Продължаването на дейностите, посочени в член 1 от Решение (ОВППС) 2019/615, няма последици от гледна точка на финансовите ресурси до 16 април 2021 г.
                  
               
                     (4)
                  
                  
                     Поради това следва Решение (ОВППС) 2019/615 да бъде съответно изменено,
                  
               ПРИЕ НАСТОЯЩОТО РЕШЕНИЕ:
         
            Член 1
            Член 5, параграф 2 от Решение (ОВППС) 2019/615 се заменя със следното:
            
                        „2.
                     
                     
                        Срокът на действие на настоящото решение изтича 24 месеца след датата на сключване на споразумението за финансиране, посочено в член 3, параграф 3, или шест месеца след датата на приемането му, ако в този период не е сключено споразумение за финансиране.“
                     
                  
         
            Член 2
            Настоящото решение влиза в сила в деня на приемането му.
         
         
            Съставено в Брюксел на 29 юни 2020 година.
            
               
                  За Съвета
               
               
                  Председател
               
               A. METELKO-ZGOMBIĆ
            
         
         
            (1)  Решение (ОВППС) 2019/615 на Съвета от 15 април 2019 г. относно подкрепата на Съюза за дейностите, предшестващи Конференцията за преглед на страните по Договора за неразпространение на ядреното оръжие (ДНЯО) през 2020 г. (ОВ L 105, 16.4.2019 г., стр. 25).